Fra 2016 ble budsjettene til A-lag kvinner i Stabæk, gradvis kuttet. Det gjorde også at resultatene gradvis ble dårligere. Etter å ha tatt medalje i åtte av sine ni første sesonger i Toppserien, ble det en 8.-plass i 2018. Før 2019-sesongen ble Stabæk spådd en tøff sesong, og det ble beskrevet som et mulig veiskille for Stabæk som topplag. Sesongen ble tøff, og etter å ha tapt 1-3 for Trondheims-Ørn i nest siste serierunde var nedrykket et faktum etter 11 år i Toppserien.